تغار حتى من الهوى
يا ويل حالي يا هوى
خفف من الغيره علي
لي قلب غيرك ما هوى
شفني احبك و اتبعك
ريم الهوى في مرتعك
انا معك او مش معك
قلبي وروحي لك سوى
احبك لحد الهيام
مابعد حبك به غرام
الاول انت ف الامام
القلب غيرك ما نوى
اشتاق لك شوقن كبير
لك دايم اشواقي تطير
كني مع حبك اسير
من حسنك القلب ارتوى
ابيع عمري لبسمتك
و الروح فدوة ضحكتك
و الموت كله نظرتك
صوتك لآهاتي دوى
خفف من الغيره شوي
مادمت عندي كل شي
ما عقب نورك شي ضي
قلبي ملكته يا هوى